Belá (rieka)

Belá (, , ) je prítok Váhu, odvodňujúci Kôprovskú a Tichú dolinu vo Vysokých Tatrách.

Tok rieky 

Belá je pokračovaním Tichého potoka, vzniká na sútoku Kôprovského potoka a Tichého potoka v nadmorskej výške . Tečie popri Podbanskom, prijíma Kamenistý potok a potok Dovalovec, Račkovú a popri dedinách Pribylina, Vavrišovo, Dovalovo a Liptovský Peter smeruje paralelne s cestou do Liptovského Hrádku, kde ústi v nadmorskej výške  do Váhu v lokalite zvanej Úšusty.

Rieka sa prvýkrát spomína v listinách Bela IV. pod názvom riullum Feier Potok, čo znamená že už na konci 13. storočia mala rieka dnešný zemepisný názov. Obsahom názvu Belá je jej divý tok rozbúrenej, do biela spenenej vody.

Rieka v minulosti veľakrát zmenila tok, spravidla po každej väčšej povodni. Tečie po štrkovom náplavovom kuželi vzniknutom splavovaním hornín z pramennej oblasti. Na tomto kuželi vytvára ramená, meandre a štrkové lavice. Zmene toku rieky hovoríme aj divočenie rieky.

Za účelom využitia energetického potenciálu rieky bola za Dovalovom vybudovaná elektráreň, ktorá sa postupne zveľaďovala.

Priemerná teplota vody je 4,46 °C v letnom období je niekedy najvyššia teplota 17°C v nádrži.

Povodie Belej podľa prítokov (v smere toku) 
Belá (P - pravostranný prítok, Ľ - ľavostranný prítok)
 Tichý potok P
 Kamenná Tichá P
 Tomanovský potok P
 Magurský jarok Ľ
 Špania voda Ľ
 Hlina P
 Kôprovnica Ľ
 Granátový potok P
 Krížny potok Ľ
 Kôprovský potok Ľ
 Hlinský potok Ľ
 Garajov potok (Vyšná Závrať) P
 Turkov potok (Závrať) P
 Nefcerský potok Ľ
od sútoku
 Kamenistý potok P
 Surový potok P
 Landorovec Ľ
 Zamatový potok P
 Bystrá P
 Račková P
 Gáborov potok Ľ
 Jamnícky potok P
 Krivuľa Ľ
 Potok P
 Rakytinský potok P
 Dovalovec Ľ
 Kokavský potok P
 Studnička Ľ
 Mlynský potok P
 Teplica Ľ
 Brezinka Ľ
 Pribylina P
 Črmník P

Splavnosť 
Splavuje sa od cestného mostu v Podbanskom po prístavisko vo Vavrišove, za SV aj po ústie. Od Vavrišova je koryto značne devastované výstavbou malej vodnej elektrárne a reguláciou rieky.

Športová plavba sa vykonáva podľa zákona NR SR č. 580/2003 Z.z. o vnútrozemskej plavbe a o zmene a doplnení niektorých zákonov v úseku:
 (C1,C2,K1,K2) (menej ako 3 osoby): PODBANSKÉ r. km 21,5 - LIPTOVSKÝ HRÁDOK r. km 1,8
 Nafukovacie lode: Kokavský most - Liptovský Hrádok

Návštevníci sú povinní riadiť sa návštevným poriadkom TANAPu.

Obťažnosť 
 Podbanské - ústie Račkovej - WV III+
 ústie Račkovej - Vavrišovo - WV II-III
 Vavrišovo - ústie - WV I-II

Nebezpečné miesta 
Na celom úseku nebezpečenstvo spadnutých stromov a možnosť ľahkého utopenia v drevenom sifóne. Za VV valce, ktoré držia. Na úseku pod Vavrišovom pozor na ostrý lomový kameň, armovacie železo a betónové bloky v koryte rieky. Belá je horský tok a podmienky sa môžu zmeniť i v priebehu dňa. Preto sa pred splavom informujte o aktuálnom stave.

Zaujímavé miesta 
 Liptovský Hrádok - kaštieľ a hrad Hrádok

Posledná veľká povodeň 
Veľká povodeň bola na tejto rieke v roku 1933, kedy bola zaplavená oblasť od Pribyliny po Liptovský Hrádok.

Sídla 
 Podbanské
 Liptovská Kokava
 Pribylina
 Vavrišovo
 Dovalovo
 Liptovský Peter
 Liptovský Hrádok

Iné projekty

Externé odkazy 
 http://www.raft.cz/slovensko/bela.aspx?ID_reky=55
 http://www.ast.sk/popis_belej.php

Referencie 

Rieky na Slovensku
Povodie Váhu
Vodné toky vo Vysokých Tatrách
Vodné toky v Liptovskej kotline
Okres Liptovský Mikuláš
Vodné toky v okrese Liptovský Mikuláš